Matandang dalaga

[thumb| Isang [tula na pinamagatang "''It won't be my fault if I die an Old Maid*" (Hindi ko kasalanan kung mamamatay akong matandang dalaga), na naglalaman ng mga linyang "*Remember no thought to a girl is so dread / As the terrible one—She might die an Old Maid.*" (Ang hindi alalahanin ang isang batang babae ay labis na pangamba / Bilang ang kahila-hilakbot—Maaaring mamatay siyang Matandang Dalaga. ]]
Ang **matandang dalaga** ay isang katawagang tumutukoy sa isang babaeng walang asawa na mas matanda kaysa sa itinuturing na pinakamataas na hanay ng edad kung saan karaniwang nag-aasawa ang mga babae. Maaari rin itong magpahiwatig na itinuturing na hindi malamang na nagpakasal ang isang babae. May negatibong konotasyon ang katawagan kadalasan. Sa Ingles, tinatawag ang matandang dalaga bilang *spinster*, na orihinal na tumutukoy ang katawagan sa isang babae na ang trabaho ay nagpapaikot o nagsisinulid ng tela. Ang isa pang tawag sa Ingles ng matandang dalaga ay *old maid* (lit. matandang kasambahay). Ang ibang tawag nito sa Tagalog ay **soltera** na hango sa Kastila. 

Ang katumbas na salita para sa lalaking walang asawa ay "matandang binata" o "soltero". Bagaman, bihira itong ginagamit para tukuyin ang isang lalaking walang asawa, at pangkalahatang hindi nagdadala ang walang asawang lalaki ng parehong konotasyon na tumutukoy sa gulang at inaakalang ninanais na edad para magpakasal. Ang isang pangkatawagan para sa lalaking walang asawa ay "matandang tinali" na isang idiyoma dahil ang "tinali" ay tumutukoy sa "tandang na panabong".

Ang edad ay isang mahalagang bahagi ng kahulugan, ayon sa paliwanag ni Robin Lakoff sa *Language and Woman's Place*: "*If someone is a spinster, by implication she is not eligible [to marry]; she has had her chance, and been passed by. Hence, a girl of twenty cannot be properly called a spinster: she still has a chance to be married*." ("Kung matandang dalaga ang isang tao, sa pamamagitan ng implikasyon, hindi siya karapat-dapat [makasal]; nagkaroon siya ng kanyang pagkakataon, at lumagpas na. Samakatuwid, ang isang babae ng dalawampung taon ay hindi maaaring wastong tawagin na isang matandang dalaga: mayroon pa ring pagkakataon na magpakasal siya.") Gayunman, ang iba pang mga sanggunian ng katawagan na naglalarawan sa isang babaeng hindi kailanman nag-asawa ay nagpapahiwatig na may kaugnayan ang termino sa isang babae sa sandaling siya ay legal na edad o mayorya de edad.

Ang titulong "*spinster*" (o matandang dalaga) ay tinanggap ng mga peminista tulad ni Sheila Jeffreys, na ang aklat na binibigyan kahulugan ng *The Spinster and Her Enemies'' (1985) sa mga matandang dalaga bilang mga babae na piniling tanggihan ang mga sekswal na relasyon sa mga lalaki. 

## Pananaliksik 
Ang isang pag-aaral sa Unibersidad ng Missouri noong 2009 sa 32 kababaihan ay natagpuan na nakadarama ang mga modernong "matandang dalaga" ng panlipunang estigma na nakalakip sa kanilang katayuan at isang pakiramdam ng parehong mataas na bisilibidad at di-bisilibidad." Ang mas mataas na kakayahang makita ay nagmula sa mga damdamin ng pagkakalantad at nagmula ang pagiging hindi nakikita sa mga pagpapalagay na ginawa ng iba."

Sa isang pag-aaral, mas masaya ang matandang dalaga kaysa may asawang babae. At sa isa pang pag-aaral, mas masaya pa ang soltera kaysa soltero.

## Kababaihan at kasal 
Maaaring hindi nag-asawa ang mga kababaihan sa iba't ibang (at/o kumbinasyon ng) mga kadahilanan, kabilang ang personal na hilig, kakulangan ng mga karapat-dapat na lalaki (na ang bilang ay maaaring bumaba nang husto sa panahon ng digmaan), at mga kondisyong sosyo-ekonomiko (iyon ay, ang pagkakaroon ng kabuhayan para sa mga kababaihan). Ang manunulat at matandang dalaga na si Louisa May Alcott ay kilalang sumulat na "sa marami sa atin, ang kalayaan ay isang mas mabuting asawa kaysa pag-ibig". Maaari ding lumitaw ng mga isyu sa katayuan sa lipunan kung saan hindi katanggap-tanggap para sa isang babae na magpakasal sa ibaba ng kanyang antas sa lipunan subalit kulang sa pondo o salapi ang kanyang mga magulang upang suportahan ang isang kasal sa loob ng kanilang panlipunang herarkiya.

## Mga sanggunian 
Kategorya:Estereotipo sa kababaihan
Kategorya:Ugnayang interpersonal